Maður slasast í árekstri tveggja bíla í Stafholtstungum Harður árekstur tveggja bíla varð í dag um kl. 15:30 efst í Stafholtstungum við bæinn Grafarkot . Jeppabifreið og flutningabíll rákust saman . Ökumaður annars bílsins var fluttur með þyrlu á sjúkrahús og er ekki vitað nánar um líðan hans . Báðir bílarnir eru óökuhæfir eftir áreksturinn . Að sögn lögreglunnar í Borgarnesi er skyggni og færð víða slæm á vegum í héraðinu , gengur á með dimmum éljum . Hálka er einnig víða á vegum og því er ferðaveður fremur óskemmtilegt .